VNT พุ่งกระฉูด 12% โบรกฯอัพเป้าใหม่ 40 บ. ชี้เด่นสุดในกลุ่มหุ้นเล็ก
VNT พุ่งกระฉูด 12% โบรกฯอัพเป้าใหม่ 40 บ. ชี้เด่นสุดในกลุ่มหุ้นเล็ก โดย ณ เวลา 15.27 น. ราคาอยู่ที่ 35 บาท บวก 3.75 บาท หรือ 12% สูงสุดที่ 35 บาท ต่ำสุดที่ 31.75 บาท มูลค่าซื้อขายที่ 105.44 ล้านบาท
12 มี.ค. 2561

ผู้สื่อข่าวรายงานว่า บริษัท วีนิไทย จำกัด (มหาชน) หรือ VNT ณ เวลา 15.27 น. ราคาอยู่ที่ 35 บาท บวก 3.75 บาท หรือ 12% สูงสุดที่ 35 บาท ต่ำสุดที่ 31.75 บาท มูลค่าซื้อขายที่ 105.44 ล้านบาท

สำหรับปัจจัยที่ส่งผลให้ราคาหุ้นปรับตัวเพิ่มขึ้นในวันนี้ คาดว่ามาจากการที่ปี 60 บริษัทฯมีกำไรเติบโต
ด้าน บล.ยูโอบี เคย์เฮียน ระบุในบทวิเคราะห์ (9 มี.ค.) VNT (40) เป็นหุ้นเด่นในกลุ่มหุ้นเล็ก ที่บล.ยูโอบีฯเดินทางให้ข้อมูลกับนักลงทุนสถาบันในช่วง ธ.ค.60 ผลการดำเนินงานแข็งแกร่ง จากส่วนต่างราคา PVC ที่สูง และส่วนต่าง Caustic soda ที่โดดเด่น ส่งผลให้ปรับเพิ่มราคาเหมาะสมเป็น 40 บาท (จาก 35 บาท) อิง 12x PER